"Go fitlhelelwa ga Diporojeke tsa Baagi tsa Tsosoloso go baakanya go tlhoka tshiamo ga maloba ka go tsosolosa baagi ba le 128 ba ba neng ba lebanwe ke ditiro tsa tirisodikgoka le tshenyo ka paka ya kgotlhang (1 Mopitlwe 1960- 10 Motsheganong 1994).Lefapha la Bosiamisi le Tlhabololo ya Molaotheo le tla batla ditshwaelo go tswa kwa baameging ba ba maleba (ba setšhaba le ba poraefete) gore go bonwe ditlamelo tse di lekaneng go dira gore go nne le tsereganyo e e akaretsang mo baaging bano ba ba 128, ba ba supilweng ke TRC go lebeletswe kgetsi nngwe le nngwe go ya ka ditlhokego tsa yona mme seo se ka farologana ka boleng fela e ka nna boleng jwa R30 milione."